ไฟแนนเชียลไดเจส
แคปปิตอลรีเสิร์ชซื้อหุ้นนกแอร์เพิ่ม
29 ต.ค. 2565

แคปปิตอลรีเสิร์ชซื้อหุ้นนกแอร์เพิ่ม
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาหุ้นของบริษัท สายการบินนกแอร์ (NOK) โดยแคปปิตอล รีเสิร์ช แอนด์ แมนเนจเมนต์ คอมพานี เมื่อวันที่ 8 ก.ค. 2556 จำนวน 0.296% ของสิทธิออกเสียงทั้งหมดของกิจการ ทำให้ถือเพิ่มเป็น 5.224% ของสิทธิออกเสียงทั้งหมดของกิจการ
BWG แนวโน้มไตรมาส 2 ดี
นายสุทัศน์ บุณยอุดมศาสตร์ รองกรรมการผู้จัดการสายงานบัญชีและการเงิน บริษัท เบตเตอร์ เวิลด์ กรีน หรือ BWG ผู้ประกอบธุรกิจกำจัดกากอุตสาหกรรมอย่างครบวงจร ทั้งฝังกลบ เผาทำลาย และนำกลับมาใช้ใหม่รายเดียวในประเทศไทย เปิดเผยถึงแนวโน้มผลประกอบการของบริษัทประจำไตรมาส 2/2556 ว่า มีทิศทางที่ดี โดยคาดว่าจะเติบโตต่อเนื่องจากไตรมาส 1/2556 ได้ หลังจากในช่วงที่ผ่านมาบริษัทได้เดินหน้าขยายธุรกิจเชิงรุก ด้วยการส่งทีมเจ้าหน้าที่การตลาดเข้าไปติดต่อกับลูกค้าอย่างต่อเนื่อง ประกอบกับภาครัฐ โดยอธิบดีกรมโรงงานอุตสาหกรรมได้ให้ดำเนินมาตรการขั้นเด็ดขาดกับผู้ฝ่าฝืนไม่กำจัดกากอุตสาหกรรมตามระบบอย่างจริงจัง